ང་ཚོས་ནམ་རྒྱུན་ལོ་ནས་ལོ་བསྟུད་དེ་ཆོས་ར་འགྲིམས་ནས་རྟགས་གསལ་གཏོང་བར་ཁ་བྱང་ལག་བྱང་འགྲོ་ཡི་ཡོད་རེད།དེ་ནམ་རྒྱུན་ངག་ནས་སྐྱོར་བསྡད་པ་ལྟ་བུ་གཅིག་པུ་མིན་པར།སྦྱངས་བཞག་པའི་རིག་པ་དེ་གང་དུ་ཁ་སྤོས་པ་ཡིན་ཡང་གོམ་པ་བརྒྱབ་ནས་འགྲོ་རྒྱུ་དེ་ཧ་ཅང་གལ་ཆེན་པོ་རེད།དགེ་བཤེས་ཁ་ཤས་སྦྱངས་བཞག་པའི་དཔེ་ཆ་བཤད་དུས་ཁ་ནས་ཐོགས་པ་མེད་པར་གསུང་རྒྱུ་ཡོད་པ་ཡིན་ཡང༌།དེ་ལས་གཞན་པའི་སྒང་ལ་སླེབས་ཡོང་དུས་འཐོམ་བསྡད་པའི་བཟོ་ལྟ་བུ་ཡོང་གི་འདུགདེ་རིག་པའི་རྣམ་དཔྱོད་དེ་ཕར་རྒྱ་བསྐྱེད་ནས་སོ་སོས་དཔྱད་པ་བྱེད་རྒྱུ་ཏོག་ཙམ་ཉུང་དྲགས་པའི་རྟགས་རེད་འདུགརིག་པའི་རྣམ་དཔྱོད་དེ་ཡག་པོ་ཞིག་སྒོ་ཕྱེ་མ་ཐུབ་པའི་རྟགས་རེད།དེ་ཕལ་ཆེར་བསམ་བྱུང་གི་ཤེས་རབ་ཡང་ཡང་བསམ་རྒྱུ་མ་བྱུང་བའི་སྐྱོན་མིན་འགྲོ།